google/wiki40b huggingface dataset:
MINIX file system

MINIX file system er filsystemet til operativsystemet MINIX. Filsystemet ble introdusert i 1987 av Andrew S. Tanenbaum og er POSIX-kompatibelt. Det ble lansert sammen med MINIX 1.0.
Filsystemet var forgjengeren til Extended file system (ext), som var det første filsystemet for Linux. Men det var først med andre versjon av dette, ext2, at Linux fikk et kommersielt anerkjent filsystem. I 1994 var MINIX File system sjeldent brukt av Linux-brukere,
Ve (Ringerike)

Ve eller Vé (av norr. vé, som betyr helligdom der det foregår ofringer) er en urgård som lå sentralt i Heradsbygda og nå er synonym med Norderhovhjemmet i Ringerike kommune, Buskerud. Den gamle bondegården har gårdsnummer 54 og lå opprinnelig i tidligere Norderhov herredskommune, men den ble trolig ryddet lenge før vår tidsregning.

Urgården Ve

Ve er utvilsomt den gården som har hatt den strategisk viktigste beliggenheten i dette området, helt siden den gang Tyrifjordens nordbredd lå adskillig mye nærmere denne bygda enn i dag. Fra Ve kunne man kontrollere all trafikken opp og ned Ådal og Valdres, samt Soknedalen og Hallingdal. Gården og områdene rundt har også en rekke andre tegn som peker mot at Ve en gang i tiden må ha vært et viktig maktsentrum.
Ve ga opphav til en rekke av brukene som senere ble etablert i bygda. Trolig omfattet maktsenteret områder fra Veme til Hønefossen, med Storelva som skille ned mot Tyrifjorden og Sogna som skille mot Ask. Andre har anslått at den opprinnelig var på minst enn 50 000 dekar, kanskje til og med opp mot 100 000.
En av gårdene som ble skilt ut fra urgården Ve var Veien, som siden langt senere ble delt øvre og nedre. Veien er i dag kjent for det store gravfeltet i Veienmarka. Feltet stammer fra jernalder og bronsealder og er lokalt kjent som Veien-feltet, nasjonalt og internasjonalt som Hringariki Kulturminnepark. Gravfeltet omfatter mer enn 100 gravhauger og trolig nærmere 600 flatmarksgraver. Området har vært et knutepukt og handelssenter i fordums tid. Alt tyder imidlertid på at dette området ble kontrollert av en høvding som satt på Ve, uten at dette lar seg dokumentere i dag.
Også storgårdene Oppen, Hallum, Follum og Sørumgårdene er etter all sannsynlighet utskilt fra Ve, som må har vært Ringerikes mest betydningsfulle gårdanlegg i tiden før vikingtiden. Også det doble bygdeborganlegget Oppenborgen, som består av de to bygdeborgene Ormekula og Slotteberget bidrar til å forsterke inntrykket av Ves betydning som et maktsentrum før vikingtiden.

Norderhovhjemmet

I 1887 kjøpte tidligere Norderhov herredskommune den tidligere storgården Ve for å bruke den som aldershjem for sine innbyggere. Da var gården på 846 dekar og den ble betalt med 32 300 kroner. Det nye aldershjemmet fikk navnet Ve gamlehjem. Dette ble omgjort til Ve pleiehjem i 1903. I 1922 ble det imidlertid bestemt å bygge et nytt aldershjem på stedet. Dette kom i bruk utpå sommeren i 1924 og ble etter hvert kjent som Norderhov gamlehjem. Etter hvert skiftet sykehjemmet navn til Norderhovhjemmet, men det har ikke lenger noen faste beboere, men kun dagpasienter og kulturbegivenheter.
Driften ved Norderhovhjemmet er for tiden nedlagt, fordi kommunen skal rive bygningsmassen fra 1924 bygge nytt der. Dagpasientene har fått et nytt tilbud ved kommunens senter på Austjord.
Dave Grohl

Tenacious D

Grohl spilte også trommer for bandet Tenacious D som består av Jack Black og Kyle Gass, og spilte også demonen på videoen Tribute. 
I filmen Tenacious D in The Pick of Destiny 2006 spiller han også rollen som Satan. I 2010 spilte han for første gang en full konsert med Tenacious D på Blizzcon.
Grønn flatvikler

Utseende

En ganske stor vikler (vingespenn 18-22 millimeter). Forvingene er jevnbrede og nokså smale, på farge er dee blekgrønne med variable, svarte tegninger, dette gir arten en utmerket kamuflasje mot lavkledte grener.

Levevis

Den er knyttet til eik og finnes i eikeskoger. Larven utvikler seg mellom to sammenspundne eikeblader. De voksne sommerfuglene flyr om høsten og igjen etter overvintring i april-mai.

Utbredelse

Den er utbredt i Europa, unntatt lengst i nord. I Norge er den funnet langs kysten vest til Vest-Agder.
Rossbypriset

Rossbypriset deles ut av Svenska geofysiska föreningen (SGF) til en "«framstående svensk eller utenlandsk forsker for betydningsfulle vitenskapelige bidrag innen nordisk geofysikk»". Prisen er innstiftet til minne om Carl-Gustaf Rossby og deles ut med noen års mellomrom fra et fond stiftet av SGF i 1965.
Brandenburg-Görden fengsel

Brandenburg-Görden fengsel (tysk: Justizvollzuganstalt (JVA) Brandenburg an der Havel) er et fengsel i bydelen Görden i byen Brandenburg an der Havel. Fengselet ble oppført 1928 til 1931. Det ble til 1935 omdannet til det sikreste og mest moderne arresthus i Europa, med plass til omkring 1800 innsatte.
Fengselsområdet omfatter et museum over anlegget i den nasjonalsosialistiske perioden 1933 til 1945 (Zuchthaus Brandenburg-Görden). I denne perioden var nær 60 % av de innsatte politiske fanger. På begynnelsen av den andre verdenskrig kom dømte fra hele Europa til fengslet. Fra 1940 var fengslet også rettersted da det ble installert en giljotin i en av garasjene. Ca. 2030 mennesker ble henrettet i Brandenburg-Görlitz fengsel i løpet av krigsårene.
Etter avslutningen krigen ble fengselet tatt i bruk for arresterte motstandere av det rådende SED-regimet.
Adolf von Baeyer

Bakgrunn, studier

Adolf Baeyer var sønn av geodeten Johann Jacob Baeyer. Han studerte matematikk og fysikk ved Universitetet i Berlin og flyttet deretter til Heidelberg for å studere kjemi hos Robert Bunsen. Han fikk sin doktorgrad i 1858. Baeyer ble lektor ved Berlin Handelsakademi i 1860 og fra 1871 var han professor ved Universitetet i Strasbourg. Fra 1875 overtok han som professor ved Universitetet i München.
I 1881 ble han adlet og tok navnet Adolf von Baeyer.
Baeyer ble tildelt Davymedaljen i 1881. I 1905 fikk han Nobelprisen i kjemi for sitt arbeid.
Epworth (Zimbabwe)

Epworth er en forstad til Harare i Zimbabwe med 167 462 innbyggere (folketelling i 2012). Den ligger 20 km sørøst for hovedstaden, på 1 509 moh. Den er en av de fattigste og raskest voksende bostedsområdene i periferien av provinsen Harare.
Mellom Epworth og Chitungwiza ligger Harare internasjonale lufthavn.
Epworth er også internasjonalt kjent for sine balanserende stener.
Malmøhus

Dansk tid

Et tidligere slott samme sted ble påbegynt i 1434 av Erik av Pommern. I forbindelse med muren ble den såkalte Myntergård oppført. Den var et kastell omgitt av høye murer og et borgtårn. Frederik I beordret i 1526 sin lensmann på Malmøhus, Albert Ravensberg, til å bygge et nytt slott. I 1530 fikk han utbetalt en stor sum for fire års byggearbeide, og i denne perioden oppførtes den nåværende hovedbygning. I 1534 brøt Grevens feide ut, og borgerne rev den veldige muren med skytteganger, som utgikk fra hovedbygningen og omkranset slottsgården. 
I årene 1537–40 ble slottet på Christian IIIs ordre forsterket med en voldgrav og volder med fire store hjørnetårn av tegl. 
Fra 1554–59 fikk den senere kong Frederik II lov til holde hoff her, hvor han førte et muntert ungdomsliv. Det var trolig også her han forelsket seg i adelskvinnen Anne Hardenberg, hvis farbror Eiler var hoffmester for kronprinsen. Maria Stuarts tredje mann, James Hepburn, 4. Jarl av Bothwell, ble holdt fanget her 1567–73. Den siste danske kongen som bodde på slottet var Frederik III i år 1652.

Svensk tid

Mens Skåne var dansk bodde lensmannen i Malmøhus Len, Oxie Herred, Ingelsted Herred og Jerrested Herreder her. Da Skåne ble svensk ble slottet benyttet som bolig for slottskommandanter og flere av de skånske guvernører. Det ble også brukt til å oppbevare politiske fanger, heriblandt Jørgen Krabbe og Carl Gustaf Armfeldt d.y., som døde her 1792.
I 1828 ble Malmøhus gjort om til fengsel. Deler av festningen ble ombygget med nye fengselsavsnitt. Etter en slottsbrann 4. september 1870 ble fengselets østre, søndre og vestre lenger gjenoppført. I 1909 ble fengselet nedlagt og i 1937 ble det gjort om til museum. De tre fengelslengene ble revet. I dag er slottet restaurert for å gi et inntryk av hvordan det så ut på 1500- og 1600-tallet.
Flen

Historie

Byen vokste fram i andre halvdel av 1800-tallet som jernbaneknutepunkt på Västra stambanan og banen Grängesberg–Oxelösund. I 1901, da Flen fikk status som municipalsamhälle, hadde stedet en befolkning på rundt 1 000. Flen fikk bystatus i 1949.
New Orleans Jazz & Heritage Festival

New Orleans Jazz & Heritage Festival (ofte referert til New Orleans Jazz Fest) er en jazzfestival holdt i New Orleans, USA etablert i 1970.
Germaniahalvøya

Germaniahalvøya er ei stor halvøy som skjærer seg østover mellom Bockfjorden i øst og Liefdefjorden i nord, i Haakon VII Land på nordvestre Spitsbergen, Svalbard. Halvøya er kupert med fjell og isbreer i vest, men helt flat med tundra i øst (Roosflya). Den avgrenses av Monacobreen i vest. Det avgrensende neset i øst er Roosneset.
Området er en del av Nordvest-Spitsbergen nasjonalpark. Området er oppkalt etter landet Tyskland.
Ozelot

Beskrivelse

Ozeloten har gul-beige grunnfarge med sorte rosetter med mørkere rødbrun farge og sorte og markeringer. Kroppslengden er på 90–150 cm fra hode til halespiss. Vekten er fra 7 til 16 kg (typisk cirka 11 kg). Hanndyrene er størst.
Det er beskrevet en rekke underarter gjennom årene, men genetisk forskning på 1990-tallet viste at arten i hovedsak kan deles i fire distinkte populasjoner: Sentralamerika og Mexico, nord-nordvest Sør-Amerika, nord-nordøst Sør-Amerika, og sør Sør-Amerika (Sør-Amerika sør for Amazonas).

Utbredelse og habitat

Ozeloten finnes kun i svært begrenset omfang (80–120 dyr) nord for Rio Grande i USA og den har lenge vært i sterk tilbakegang i Mexico, men arten er utbredt gjennom hele Sentral-Amerika og videre sørover i Sør-Amerika (unntatt i Chile) til Argentina, det sørlige Brasil og Uruguay. 
Selv om ozeleoten kan finnes høyt til fjells, foretrekker den å ferdes i områder hvor den lett kan gjemme seg, som i regnskogen og ved overgrodde elvebredder. Den er meget sky for mennesker og holder seg langt unna bebodde områder.

Atferd

Som andre katter hviler ozeloten om dagen – gjerne sovende i et tre. Om natten starter jakten på mat. Kosten er svært variert og kan blant annet være fugl, kaniner, slanger, reptiler, insekter og fisk. Ozeloten er en dyktig svømmer.
Drektighetstiden er mellom 70–80 dager. Kullet er 1–4 unger som veier rundt 250 gram. Hannen forlater hunnen før ungene er født.
Den 87. Oscar-utdelingen

Nominerte

De nominerte til den 87. Oscar-utdelingen ble kunngjort 15. januar 2015 i Samuel Goldwyn Theater i Beverly Hills i California, av Cheryl Boone Isaacs, Akademiets direktør, regissørene J. J. Abrams og Alfonso Cuarón og skuespilleren Chris Pine. Filmene Birdman og The Grand Budapest Hotel fikk flest nominasjoner med ni hver.
To nordmenn sto på nominasjonslista: Morten Tyldum (beste regi for The Imitation Game) og Torill Kove (beste animerte kortfilm for Moulton og meg). Dette er for øvrig Tyldums første og Koves tredje oscarnominasjon. Bent Hamers 1001 gram var Norges kandidat til Oscar for beste fremmedspråklige film, men den ble ikke nominert. Dette er Hamers tredje film som blir valgt som landets oscarkandidat; de andre var Salmer fra kjøkkenet (2003) og O' Horten (2008).

Ærespriser

Akademiet arrangerte den sjette årlige Governors Awards-seremonien 8. november 2014, der følgende priser ble delt ut.
Iranshahr kraftverk

Iranshahr kraftverk er et varmekraftverk i provinsen Sistan og Balutsjistan i det østlige Iran. Det har en installert produksjonskapasitet på 252 MW, fordelt på 4 like store blokker / turbiner á 64 MW hver. Teknologien er levert av bl.a Skoda.
Anlegget ble utbygd i årene 1989–2004. Brenselstypen er fyringsolje og tungolje.
Internettsjargong

Emoticons

Ordet kommer av emotions = følelser og icons = bildesymboler. Emoticons uttrykker følelsestilstander og har såkalte smileys som forbilde. På de fleste kan man se hva emoticonet blir om man legger på skakke (som oftest til venstre). Eksempel: ;-) er et emoticon med et ansikt som blunker med det ene øye.

Blogg

Blogg (eng: blog) er en forkorting av weblogg, dvs en logg eller dagbok som føres på en internettside.

Engelsk språk og rettskrivning

Det meste av den første utviklingen av computer- og nettverksteknologier fant sted i engelskspråklige land, særlig i USA. Dette førte til at de internasjonale publikasjonene om temaet som regel var skrevet på engelsk og nye begreper fikk engelske navn. Dataterminologien har derfor en svært sterk innflytelse fra engelsk.
For å fremheve spesielle forhold benyttes ofte en spesiell rettskrivning. Et eksempel: illegale eller halvlegale temaer blir ofte kjennetegnet ved at flertalls-s blir utskiftet med z, eller en z blir ganske enkelt etterhengt – wares blir til warez, tools blir til toolz.

«Leet speak»

Leet speak, eller «1337 5p34k» er en måte å skrive på hvor bokstaver blir erstattet med siffer eller andre tegn som ligner på bokstaven i utseende. Ordet «leet» (også «1337», «l33t») kommer fra det engelske ordet «elite». Et eksempel på leet speak er «U 4r3 1337», som betyr «You are elite».

Akronymer og rettskrivning

For å kunne uttrykke seg raskt ved chatting, brukes akronymer mye. «Afaik» betyr for eksempel «såvidt jeg vet» (as far as I know), mens «brb» betyr «straks tilbake» ((I'll) be right back).
For å skrive raskere og for å unngå spesialtegn som ikke finnes på mange tastaturer blir ofte rettskrivningen på Internett drastisk forandret.
Flukten til Egypt (Lorrain)

Flukten til Egypt  er et oljemaleri fra 1635 av den franske kunstner Claude Lorrain. Det er utstilt i Indianapolis Museum of Art, som er i  Indianapolis i Indiana i USA. Det forestiller Flukten til Egypt, kjent fra Matteusevangeliet, hvortil Den hellige familie dro for å unnslippe kong Herodes den store, som letet etter Jesusbarnet og som drepte alle små gutter i Betlehem for å rydde ham av veien.
I maleriet forespeiles Jesu siste dager, hans lidelse og død, som begynte etter at han red inn i Jerusalem på et esel. I maleriet er det Jesusbarnet selv som holder i tømmene til eselet.
Jarle Trå

Mount Everest-ekspedisjonen i 2009

Trå ble meldt savnet under en ekspedisjon på Mount Everest den 24. mai 2009. Trå ville forsøke å bestige toppen alene og uten kunstig tilførsel av oksygen, via nordryggen fra Tibet. Han hadde blitt observert på tur opp, men kom ikke ned til Camp ABC på 6 400 meter til beregnet tid. Det ble satt i gang en leteaksjon, og Trå ble funnet i dårlig forfatning dagen etter av sherpaer, Phurba Temba Sherpa og Pemba Sherpa, tilhørende en annen ekspedisjon. Han fikk hjelp av disse og ble også plukket opp av de norske klatrerne Stein Grønnerøe, Petter Nyquist og Lars Oma Erichsrud. 
Ved hjelp av en jakokse ble Trå fraktet ned til en sauesti, hvor han ble kjørt videre med bil til sykehus 26. mai. Trå ble beskrevet som svært forkommen og i kritisk tilstand da han ble funnet, med en kroppstemperatur på 31 grader.
Fra sykehuset sa Trå til pressen at han var «døden nær», og så uklar at han ikke visste sikkert om han nådde toppen av Everest.
AirBaltic

Historie

airBaltic ble etablert den 28. august 1995 gjennom et samarbeid mellom den latviske staten og SAS. Driften startet den 1. oktober, da selskapet fikk sitt første fly levert til Riga lufthavn, en Saab 340. I 1996 gikk selskapet til anskaffelse av Avro RJ70-maskiner. Samtidig ble selskapet medlem av SAS' fordelsprogram; EuroBonus. Selskapet mottok sin første Fokker 50-maskin i 1998.
I 1999 ble airBaltic et registrert aksjeselskap, og alle selskapets Saab 340-maskiner ble erstattet av Fokker 50-maskiner. Selskapet fikk i 2003 nok en gang en ny flytype i sin flåte. Den første Boeing 737-500-maskinen ble da lagt til flåten, noe som gjorde at selskapet kunne operere med et større rutenett. Selskapet åpnet i 2004 en base på Vilnius internasjonale lufthavn i Litauen.
Flåten økte suksessivt i årene som kom, og i 2007 ble nok en ny flytype lagt til flåten. Denne gang Boeing 757-maskiner, som gjorde det mulig for selskapet å operere langdistanseflygninger til destinasjoner som for eksempel Dubai og Tiblisi.
Selskapet har siden starten hatt et sterkt samarbeid med SAS, som frem til januar 2009 eide 47,2 % av aksjene i airBaltic. Selskapet har flere daglige flygninger fra Riga til SAS' baser i København, Oslo og Stockholm. Selskapet deler også lounge med SAS, og opererer med slagordet "Well connected with SAS". Sitt samarbeid til tross, airBaltic er ikke medlem av den globale flyalliansen Star Alliance, men har enkelte codeshare-flygninger med medlemmene.

Destinasjoner

AirBaltics rutenett dekker de fleste større lufthavner i Europa. Selskapet har også et lite antall ruter til destinasjoner i Asia og Nord-Afrika.
Jerneja Brecl

Karriere

Brecl tok lagsølv med de slovenske juniorjentene under Junior-VM på ski 2017 i Park City, på lag med Katra Komar, Nika Križnar og Ema Klinec.
27. januar 2018 debuterte Brecl i verdenscupen i skihopping i  Ljubno, hvor hun kom til finaleomgangen og endte på 27.-plass.
Under Junior-VM på ski 2018 i Kandersteg ble Brecl juniorverdensmester med de samme sølvjentene fra fjorårets junior-VM.
Sam Jones III

Trivia

Sams far (Sam Jones II) var basketball spiller for The Boston Celtics (1960). En av de største noensinne.
Ex on the Beach

Ex on the Beach er en reality-TV-serie som sendes på MTV. Serien ble første gang lansert i februar 2014 og hadde premiere 22. april 2014. Åtte enslige menn og kvinner nyter en sommerferie i paradis, mens de leter etter kjærlighet. Men de får følge av sine ekskjærester for å skape dramatikk. Hver ekskjæreste er med enten for hevn eller for å vekke deres kjærlighet tilbake til live. Serien er kommentert av den irske komikeren Andrew Maxwell.
12. desember 2017 det ble kunngjort at Vicky Pattison, med Joss Mooney, ville lede en spin-off av serien kalt Ex on the Beach: Body SOS, hvor hun vil forsøke å hjelpe folk å komme i form.
En norsk versjon av serien kom i 2018.
Aílton de Oliveira Modesto

Karriere

Han har spilt for Santos, Portimonense SC og Kawasaki Frontale.
Togos herrelandslag i fotball

Historie

Togo deltok for første gang i et VM-sluttspill sommeren 2006. De har deltatt i seks Afrikamesterskap, men har alltid blitt slått ut i gruppespillet.
I mai 2001 ble Souleymane Mamam ifølge FIFA den yngste spiller som noensinne har spilt i en VM-kvalifiseringskamp, da han spilte for Togo mot Zambia i en alder av 13 år og 310 dager. Andre kilder oppgir imidlertid Mamams fødselsår til 1985, noe som tilsier at han i såfall var 15 år og 310 dager da han debuterte.
Black Power-hilsenen under sommer-OL i 1968

Motaksjon fra den olympiske komité

Presidenten for Den internasjonale olympiske komité (IOC), Avery Brundage, bedømte aksjonen som en innlands, politisk meddelelse, uegnet for det apolitiske, internasjonale forumet som de olympiske leker var ment å være. Som et øyeblikkelig reaksjon på deres aksjoner krevde han Smith og Carlos suspendert fra det amerikanske laget og bannlyst fra den olympiske leiren. Da den amerikanske olympiske komiteen nektet, truet Brundage med å bannlyse hele det amerikanske løperlaget. Denne trusselen førte til at de to idrettsutøverne ble utvist fra lekene.
En talsmann for IOC sa at det var «en bevisst og voldelig brudd på de fundamentale prinsippene til den olympiske ånd». Brundage, som var president for USAs olympiske komité i 1936, hadde ikke hatt noen innvendinger mot de nazistiske saluttene, Hitlerhilsen, under Sommer-OL 1936 i Berlin. Han argumenterte at Hitlerhilsen, som en nasjonal hilsen på denne tiden, var akseptabelt innenfor en tevling mellom nasjoner, mens hilsingen til Smith og Carlos var ikke for en nasjon og derfor ikke akseptabelt. Imidlertid hvilte denne rasjonaliseringen på offentlig uvitenhet som ble motsagt av Det olympiske charter selv, som hadde alltid fastsatt at «de olympiske leker er tevlinger mellom idrettsfolk i enkeltøvelser eller i lag, og ikke mellom land.» 
Faktisk hadde Brundage vært en av de mest prominente nazisympatisører i USA selv etter at utbruddet av den andre verdenskrig, og kravet om at han ble fjernet som president for IOC hadde vært en av de tre uttrykte målene til Olympic Project for Human Rights (Olympiske prosjektet for menneskerettigheter).
I dag uttrykker IOCs offisielle nettsted at «Over and above winning medals, the black American athletes made names for themselves by an act of racial protest.»
Piruna

Utseende

Små (vingespenn ca. 30 millimeter), brune smygere med hvite flekker på forvingen, ofte også på bakvingen. Noen arter har store, brunkantede hvite flekker på bakvingens underside, som mange andre Heteropterinae.

Levevis

Larvene lever på ulike gress.

Utbredelse

Slekten er utbredt i Mellom- og Nord-Amerika. De fleste av artene lever i Mexico, men slekten forekommer også i det sørligste USA og Guatemala, og én art i Rocky Mountains.
«Mercantil Marica»

«Mercantil Marica» var et brasiliansk bulkskip som forliste ved Storsvalene i Solund i Sogn og Fjordane den 21. oktober 1989. Oljen som lekket fra vraket førte til en av Norges største forurensingskatastrofer.
Eudicella ducalis

Utseende

En nokså stor (ca. 30-50 millimeter), fargerik gullbasse. Den er trolig den mest fargerike arten i slekten Eudicella. Hodets framskutte del er brunrød, bakhodet, pronotum, scutellum og forbeina skarpt grønne, mellom- og bakbeina svarte, dekkvingene brunoransje med en svart skråstripe og en bred, svart stripe langs scutellum og sømmen. Hannen har et langt, Y-formet horn i pannen, dette er litt takket i kanten, ved siden av det et par skarpe pigger.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse

Arten er utbredt i det nordlige Kongo og vestlige Uganda.
Instrumentalis

Forekomst

Instrumentalis i ren form brukes eller ble brukt i gammelengelsk, georgisk, baskisk, sanskrit og balto-slaviske språk. På tyrkisk, andre altaiske språk og tamilsk finnes instrumentalis/komitativ. Noen uralske språk bruker adessiv eller lokativ for å uttrykke instrumentalis. For eksempel betyr finsk kirjoitan kynällä ikke «jeg skriver på en penn» slik adessiven -llä antyder, men «jeg skriver med en penn». Andre uralske språk bruker instrumentalis/komitativ. For eksempel betyr lulesamisk pennajn tjáláv «jeg skriver med en penn».
Mange språk som ikke har instrumentalis, bruker en annen kasus med instrumentalis-betydning. For eksempel bruker klassisk gresk dativ. I ..με κτείνει δόλῳ, «han dreper meg med et åte» brukes dativ av δόλος for å angi instrumentet. På latin brukes ablativ på tilsvarende måte.